**สโมสรฟุตบอลสิงห์ เชียงราย ยูไนเต็ด** (อังกฤษ: Singha Chiangrai United) เป็นสโมสรฟุตบอลอาชีพในประเทศไทย เป็นทีมฟุตบอลจากจังหวัดเชียงราย ก่อตั้งขึ้นในปี พ.ศ. 2552 ปัจจุบันลงแข่งขันอยู่ในไทยลีก

ประวัติสโมสร
------------

### ก่อตั้งและเลื่อนชั้นสู่ลีกสูงสุด (2552–2554)

สโมสรก่อตั้งขึ้นในปี พ.ศ. 2552 โดยใช้ชื่อว่า "สโมสรฟุตบอลเชียงราย ยูไนเต็ด" มีนายมิตติ ติยะไพรัชเป็นผู้ก่อตั้งและเป็นประธานสโมสร ซึ่งนายมิตตินั้นมีความชื่นชอบกีฬาฟุตบอลมาแต่เดิมและต้องการมีสโมสรฟุตบอลเป็นของตนเอง ประจวบกับการเกิดขึ้นของลีกภูมิภาค ดิวิชั่น 2 ในปีพ.ศ. 2552 นายมิตติจึงตัดสินใจส่งทีมลงแข่งขันในปีนั้นในฐานะทีมฟุตบอลของจังหวัดเชียงราย และได้เลือกใช้ "กว่างโซ้ง" เป็นสัญลักษณ์ทีม สื่อถึงความเป็นนักสู้ และใช้สีส้มเป็นเสื้อทีมเหย้า ในช่วงแรกนั้นการบริหารทีมเป็นไปอย่างลำบากเนื่องจากคนในจังหวัดยังไม่ตื่นตัวกับฟุตบอลไทยมากนัก แต่การคุมทีมของ ธวัชชัย ดำรงอ่องตระกูล ได้ช่วยให้สโมสรมีผลงานในสนามที่น่าพอใจและเริ่มเป็นที่สนใจมากขึ้น สามารถจบอันดับหนึ่งของตารางลีกภูมิภาค ภาคเหนือ ด้วยสถิติไร้พ่าย ก่อนจะจบอันดับที่ 2 ในรอบเพลย์ออฟ และได้สิทธิ์เลื่อนชั้นสู่ไทยลีกดิวิชั่น 1 ในฤดูกาล พ.ศ. 2553

ในลีกดิวิชั่น 1 นั้น เชียงราย ยูไนเต็ด เริ่มต้นฤดูกาลได้อย่างไม่ดีนักเนื่องจากโค้ชธวัชชัยได้ย้ายไปคุมทีมพัทยา ยูไนเต็ด ทำให้ทีมในช่วงแรกนั้นยังไม่สามารถทำผลงานได้ดี อีกทั้งยังมีการเปลี่ยนตัวผู้ฝึกสอนบ่อย อย่างไรก็ตาม นายมิตติได้ตัดสินใจเลือก สเตฟาโน คูกูรา ผู้ฝึกสอนชาวบราซิลเข้ามาคุมทีมในช่วงกลางฤดูกาล ภายใต้การคุมทีมของคูกูรา เชียงราย ยูไนเต็ดสามารถทำอันดับได้ดีขึ้นเรื่อยๆ จากอันดับที่ 13 ของตารางขึ้นมาอยู่อันดับต้นๆ และจบฤดูกาลด้วยอันดับที่สาม ทำให้ได้สิทธิ์เลื่อนชั้นไปเล่นไทยพรีเมียร์ลีก ฤดูกาล 2554 เป็นทีมสุดท้ายของปี

### ช่วงเวลาในไทยพรีเมียร์ลีก (2554–2559)

แม้จะเป็นทีมใหม่ในลีกสูงสุดของประเทศ แต่เชียงราย ยูไนเต็ดก็สามารถทำผลงานได้อย่างน่าพอใจ โดยเฉพาะผลงานการเล่นในฐานะทีมเหย้า โดยมีนักฟุตบอลอย่างวสันต์ นาทะสันและลีอังดรู อัสซัมเซาเป็นคู่กองหน้าตัวความหวังของทีม อย่างไรก็ตามในฤดูกาล 2554 เชียงราย ยูไนเต็ดกลับประสบปัญหาหลายประการ โดยเฉพาะในเรื่องสนามแข่งขัน ที่ต้องย้ายสนามเหย้าบ่อยครั้งเนื่องจากปัญหาจากความล่าช้าในการปรับปรุงสนามกีฬากลางขององค์การบริหารส่วนจังหวัดเชียงรายและปัญหาเรื่องเครื่องดื่มแอลกอฮอล์บริเวณมหาวิทยาลัยแม่ฟ้าหลวง เป็นเหตุให้เชียงราย ยูไนเต็ดไม่สามารถใช้สนามทั้งสองได้ ทำให้สโมสรจำเป็นต้องย้ายไปใช้สนามกีฬาสมโภชเชียงใหม่ 700 ปีอยู่ระยะหนึ่ง ส่งผลกระทบต่อรายได้ของสโมสรอย่างหนัก แต่ด้วยการเรียกร้องของชาวเชียงราย มหาวิทยาลัยแม่ฟ้าหลวงจึงอนุญาตให้สโมสรสามารถใช้สนามของมหาวิทยาลัยได้อีกครั้ง หลังประสบปัญหาดังกล่าว นายยงยุทธ ติยะไพรัชผู้เป็นพ่อของนายมิตติได้เข้ามาช่วยเหลือด้วยการสนับสนุนให้ทีมมีสนามเป็นของตัวเอง ด้วยเหตุนี้จึงได้เริ่มมีการก่อสร้างสนามเหย้าขึ้นบนที่ดินใกล้กันกับสนามบินนานาชาติแม่ฟ้าหลวงเชียงราย แม้จะมีปัญหามากมาย แต่เชียงรายยูไนเต็ดก็สามารถจบฤดูกาลได้ด้วยอันดับที่ 10 ของตารางได้

ในฤดูกาล 2555 สนามยูไนเต็ด สเตเดียม ได้เปิดใช้อย่างเป็นทางการ และได้รับการตอบรับจากแฟนบอลอย่างกว้างขวาง โดยเชียงรายจบฤดูกาลด้วยอันดับที่ 9 อย่างไรก็ตาม ในฤดูกาล 2556 เชียงราย ยูไนเต็ดกลับประสบปัญหาในเรื่องฟอร์มการแข่งขันที่ย่ำแย่ ทำให้ทีมต้องอยู่อันดับในโซนตกชั้นอยู่เป็นเวลานาน แม้จะมีการปลด สเตฟาโน คูกูรา ออกแล้วแต่การคุมทีมของ เฮงค์ วิสมัน ผู้ฝึกสอนชาวฮอลแลนด์ ก็ไม่สามารถพาทีมทำผลงานได้ดีขึ้นได้แต่อย่างใด เมื่อล่วงเข้าสู่ช่วงปลายฤดูกาล เชียงราย ยูไนเต็ดจึงได้ อนุรักษ์ ศรีเกิด เข้ามาช่วยแก้วิกฤตและรอดจากการตกชั้นได้สำเร็จ ในฤดูกาล 2557-2559 อดีตนักเตะของเชียงราย ยูไนเต็ดอย่างธีรศักดิ์ โพธิ์อ้น ได้รับการแต่งตั้งขึ้นเป็นผู้ฝึกสอน มีแนวทางการทำทีมที่เน้นการพัฒนาเยาวชน ซึ่งหนึ่งในเยาวชนอย่างเอกนิษฐ์ ปัญญา ก็สามารถสร้างสถิติเป็นผู้ทำประตูที่อายุน้อยที่สุดในประวัติศาสตร์ได้ ณ ขณะนั้น ตลอดช่วงสามปีของการคุมทีมของธีรศักดิ์ เชียงราย ยูไนเต็ดยังคงเกาะอยู่ในกลุ่มกลางตารางได้อย่างต่อเนื่อง

### ประสบความสำเร็จภายใต้การสนับสนุนของสิงห์ (2559–2564)

ในฤดูกาล 2559 สิงห์ปาร์ค ของบริษัทสิงห์ ได้เข้ามาเป็นผู้สนับสนุนหลักของทีม ทำให้เชียงราย ยูไนเต็ดเริ่มมีเงินทุนในการพัฒนาทีมมากขึ้น โดยสามารถดึงนักเตะชื่อดังอย่างฐิติพันธ์ พ่วงจันทร์เข้ามาร่วมทีมได้ เมื่อจบฤดูกาล สโมสรได้แยกทางกับธีรศักดิ์ โพธ์อ้น และได้แต่งตั้งอาเลชังดรี กามา อดีตผู้ฝึกสอนของบุรีรัมย์ ยูไนเต็ดเข้ามาเป็นผู้ฝึกสอน ในวันที่ 28 มกราคม พ.ศ. 2560 นาย มิตติ ติยะไพรัช ประธานสโมสรได้โพสต์เฟซบุ๊กส่วนตัวยืนยันว่าได้ทำการเปลี่ยนชื่อสโมสรเป็น **สโมสรฟุตบอลสิงห์ เชียงราย ยูไนเต็ด** รวมถึงเปลี่ยนชื่อสนามเป็นสิงห์ สเตเดียม เนื่องจากได้ผลิตภัณฑ์สิงห์ได้เข้ามาเป็นผู้สนับสนุนหลัก โดยในฤดูกาล 2560 เชียงราย ยูไนเต็ดได้ยกระดับทีมขึ้นมาเป็นทีมเจ้าบุญทุ่มอย่างเต็มตัวด้วยงบการทำทีมกว่า 300 ล้านบาท ได้มีซื้อตัวนักฟุตบอลชื่อดังและสามารถดึงตัวผู้เล่นระดับแถวหน้า อาทิ ธนบูรณ์ เกษารัตน์ เข้าทีมมาด้วยค่าตัว 50 ล้านบาท ซึ่งเป็นค่าตัวนักเตะไทยที่สูงที่สุดในประวัติศาสตร์ อีกทั้งยังได้เซ็นสัญญากับนักฟุตบอลดาวรุ่งจากเมืองทอง ยูไนเต็ดอีกกว่า 5 คน ได้แก่ พิธิวัต สุขจิตธรรมกุล, ศิวกรณ์ เตียตระกูล, ชัยวัฒน์ บุราณ, สุริยา สิงห์มุ้ย และ ชินภัทร ลีเอาะ ที่ภายหลังได้พัฒนาฝีเท้าจนกลายเป็นนักเตะตัวหลักของทีมไปในที่สุด 



ไทยฉัตรชัย
ไทยชินภัทร์
ไทยประทุม
บราซิลอีเวร์ตง
ไทยปิยพล (c)
ไทยสุริยา
ไทยฐิติพันธ์
ไทยพิธิวัต
บราซิลฟีลิปี
บราซิลวังเดร์ ลูอีส
ไทยศิวกรณ์
ผู้เล่นตัวจริงของเชียงรายในช้าง เอฟเอคัพ รอบชิงชนะเลิศ 2560 ที่เอาชนะแบงค็อก ยูไนเต็ด 4–2
ฤดูกาล 2560 ภายใต้การคุมทีมของกามา เชียงราย ยูไนเต็ดสามารถทำผลงานได้ดีกว่าทุกปีที่ผ่านมา โดยสามารถจบฤดูกาลได้ในอันดับที่ 4 ได้ตำแหน่งรองแชมป์ฟุตบอลรายการโตโยต้า ลีกคัพ และคว้าแชมป์ช้าง เอฟเอคัพ มาครองได้สำเร็จเป็นแชมป์แรกในประวัติศาสตร์สโมสร ด้วยการเอาชนะทีมแบ็งค็อก ยูไนเต็ดไป 4-2 พร้อมได้สิทธิ์ในการเล่นรอบเพลย์ออฟรายการเอเอฟซี แชมป์เปียนลีก ฤดูกาลถัดไป และแม้ในฤดูกาล 2561 นั้น เชียงราย ยูไนเต็ดจะประสบปัญหาหลายประการ ไม่ว่าจะเป็น การที่ผู้เล่นตัวหลักทั้ง ธนบูรณ์ เกษารัตน์ และ ฐิติพันธ์ พ่วงจันทร์ ย้ายออกจากทีม การลาออกของรองประธานสโมสรผู้เป็นกำลังหลักในการบริหารอย่าง ธนพล วิระเทพสุภรณ์ หรือแม้แต่การที่ทีมไม่สามารถรักษาฟอร์มการเล่นที่คงเส้นคงวาในฟุตบอลลีกได้ แต่เชียงราย ยูไนเต็ดก็ยังคงรักษาฟอร์มการเล่นในฟุตบอลถ้วยได้อย่างยอดเยี่ยมจนสร้างประวัติศาสตร์คว้า "ทริปเปิลแชมป์" ได้เป็นครั้งแรกของสโมสร (ช้าง เอฟเอคัพ, โตโยต้า ลีกคัพ และ ไทยแลนด์แชมเปียนส์คัพ) ก่อนที่ทางสโมสรจะตัดสินใจแยกทางกับอาเลชังดรี กามาในนัดสุดท้ายของฤดูกาล ซึ่งเป็นนัดที่เชียงราย ยูไนเต็ดเอาชนะบุรีรัมย์ ยูไนเต็ดไปได้ 3-2 และสามารถป้องกันแชมป์ช้าง เอฟเอคัพ พร้อมรับสิทธิ์ไปเล่นรอบเพลย์ออฟรายการเอเอฟซี แชมป์เปียนลีกได้เป็นปีที่สองติดต่อกัน



ไทยอภิรักษ์
บราซิลบรีเนร์
ไทยชินภัทร์
ไทยศราวุธ
ไทยปิยพล
ไทยสุริยา
ไทยศิวกรณ์
ไทยพิธิวัต (c)
บราซิลวิลเลียม
ไทยเอกนิษฐ์
บราซิลบิลล์
ผู้เล่นชุดหลักของเชียงรายที่ชนะเลิศไทยลีก ฤดูกาล 2562
ในช่วงก่อนเริ่มฤดูกาล 2562 นายมิตติ ติยะไพรัชได้ตัดสินใจสละตำแหน่งประธานสโมสรให้แก่นางสาวปวิศรัฐฐ์ ติยะไพรัช ผู้เป็นน้องสาว เนื่องจากตนต้องการทำงานด้านการเมืองกับทางพรรคไทยรักษาชาติ อย่างเต็มที่ ก่อนจะถูกศาลรัฐธรรมนูญตัดสิทธิ์ทางการเมืองเป็นเวลา 10 ปีและกลับเข้ามารับตำแหน่งประธานที่ปรึกษาของสโมสรในภายหลัง เมื่อฤดูกาล 2562 เปิดฉากขึ้น เชียงราย ยูไนเต็ดภายใต้การคุมทีมของผู้ฝึกสอนคนใหม่อย่าง ไอล์ตัน ซิลวา ก็สามารถทำผลงานได้ดีและสม่ำเสมอกว่าในฤดูกาลที่ผ่านมา สืบเนื่องจากผู้เล่นชาวไทยที่มีความเข้าใจรูปแบบการเล่นของทีมบวกกับความเด็ดขาดในการทำประตูของคู่กองหน้าอย่าง บิลล์ โรซีมาร์ และ วิลเลียม เอนรีเก แม้ทีมจะตกรอบฟุตบอลถ้วยทุกรายการ แต่ก็ยังคงสามารถรักษาผลงานในลีกได้จนก้าวขึ้นมาเบียดแย่งตำแหน่งจ่าฝูงกับบุรีรัมย์ ยูไนเต็ด ในช่วงท้ายได้อย่างสูสีจนต้องตัดสินแชมป์กันในนัดสุดท้ายของฤดูกาล โดยก่อนการแข่งขันนั้น เชียงราย ยูไนเต็ดมีคะแนนทั้งหมด 55 แต้ม ในขณะที่ทางบุรีรัมย์ ยูไนเต็ดมีคะแนนรวม 57 แต้ม นำเป็นจ่าฝูงของลีก แต่เมื่อจบการแข่งขันนัดสุดท้าย ทั้งสองทีมกลับมีเท่ากันที่ 58 แต้ม เนื่องจากเชียงราย ยูไนเต็ดสามารถเอาชนะสุพรรณบุรี เอฟซี ไปได้ 5–2 ส่วนบุรีรัมย์นั้นพลาดท่าเสมอกับสโมสรเชียงใหม่ เอฟซี 1-1 เมื่อคะแนนของทั้งสองทีมเท่ากัน จึงจำเป็นต้องมีการตัดสินด้วยกฏเฮดทูเฮด ซึ่งเชียงรายนั้นมีเฮดทูเฮดที่ดีกว่าบุรีรัมย์ (เสมอ 0-0 ในเกมเยือน และชนะ 4-0 ในเกมเหย้า) ทำให้เชียงราย ยูไนเต็ดพลิกสถานการณ์และคว้าแชมป์ไทยลีกสมัยแรกมาครองได้สำเร็จในที่สุด

แม้สโมสรจะประสบปัญหาเรื่องรายได้จากการระบาดของโรคโควิด-19 ในฤดูกาล 2563-64 แต่เชียงราย ยูไนเต็ดก็สามารถประคับประคองสถานะของทีมให้ไปต่อได้ โดยได้มีการลดงบประมาณการทำทีมและแต่งตั้งให้เอเมอร์สัน ปาไรร่า เป็นผู้ฝึกสอนชั่วคราว ก่อนที่จะจบฤดูกาลด้วยการคว้าแชมป์ช้าง เอฟเอคัพมาครองได้เป็นสมัยที่ 3

### ปัจจุบัน (2564–)

ในเดือนตุลาคม พ.ศ. 2564 สโมสรได้เปลี่ยนชื่อสโมสรเป็น **สโมสรฟุตบอลลีโอ เชียงราย ยูไนเต็ด** และเปลี่ยนชื่อสนามแข่งขันจาก สิงห์ สเตเดี้ยม เป็น "ลีโอ เชียงราย สเตเดียม" อย่างไรก็ตาม ในฤดูกาล 2564–65 เชียงรายจบเพียงอันดับที่ 5 ในลีก และไม่สามารถคว้าแชมป์ฟุตบอลถ้วยภายในประเทศได้เลย นอกจากนี้ พวกเขายังตกรอบแบ่งกลุ่มของเอเอฟซีแชมเปียนส์ลีก 2022

ต่อมาเมื่อวันที่ 11 พฤศจิกายน พ.ศ. 2566 ทางสโมสรได้เปลี่ยนชื่อสโมสรกลับมาเป็น **"สโมสรฟุตบอลสิงห์ เชียงราย ยูไนเต็ด"** อีกครั้ง และเปลี่ยนชื่อสนามแข่งขันเป็น **"สิงห์ เชียงราย สเตเดียม"**

สนาม
----

ก่อนที่สโมสรฟุตบอลเชียงราย ยูไนเต็ดจะมีสนามเหย้าเป็นของตัวเอง พวกเขาเคยต้องเช่าสนามหลายแห่งเพื่อใช้ในการแข่งขันนับตั้งแต่ก่อตั้งสโมสรในปีพ.ศ. 2552 และต้องประสบปัญหาการไม่มีสนามเหย้าใช้แข่งขันในจังหวัดของตัวเองอยู่ระยะหนึ่ง ด้วยปัญหาความล่าช้าในการปรับปรุงสนามกีฬากลางจังหวัดขององค์การบริหารส่วนจังหวัด และจากปัญหาแอลกอฮอล์ในมหาวิทยาลัยแม่ฟ้าหลวง เป็นต้น โดยสนามที่สโมสรเคยใช้ในการแข่งขันก่อนจะมีสนามเป็นของตัวเองคือ สนามฟุตบอลมหาวิทยาลัยแม่ฟ้าหลวง, สนามกีฬากลางจังหวัดเชียงราย และสนามกีฬาสมโภชเชียงใหม่ 700 ปี โดยการที่ต้องไปแข่งขันที่จังหวัดเชียงใหม่นั้นได้ส่งผลกระทบต่อรายได้สโมสรเป็นอย่างหนัก ด้วยเหตุนี้จึงได้มีการสนับสนุนให้สโมสรมีสนามเป็นของตัวเองขึ้น โดยสนามเหย้าถาวรของสโมสรนั้นได้เริ่มมีการก่อสร้างขึ้นในปี พ.ศ. 2554 ก่อนเปิดใช้ในปี พ.ศ. 2555 

### ลีโอ เชียงราย สเตเดียม

บทความหลัก: ลีโอ เชียงราย สเตเดียม
ลีโอ เชียงราย สเตเดียม
ลีโอ เชียงราย สเตเดียม เป็นสนามเหย้าของ ลีโอ เชียงราย ยูไนเต็ด แรกเริ่มใช้ชื่อว่า ยูไนเต็ด สเตเดียม ตั้งอยู่ ตำบลบ้านดู่ อำเภอเมืองเชียงราย จังหวัดเชียงราย หน้าท่าอากาศยานนานาชาติแม่ฟ้าหลวง เชียงราย เริ่มเปิดใช้นัดแรกในวันที่ 7 กรกฎาคม 2555 ซึ่งเป็นการรับการมาเยือนของเอสซีจี เมืองทอง ยูไนเต็ด โดยผลการแข่งขันจบลงด้วยผลเสมอ 1-1 และได้มีการต่อเติมและปรับปรุงสนามอยู่โดยตลอด จนกระทั่งบริษัท สิงห์ ได้เข้ามาสนับสนุนสโมสร จึงได้มีการเปลี่ยนชื่อสนามเป็น สิงห์ สเตเดียม นับตั้งแต่ฤดูกาล 2560 นอกจากนี้ยังได้มีการปรับปรุงสนามให้ทันสมัยและผ่านมาตราฐานของเอเอฟซี อาทิเช่น การติดเก้าอี้ทุกที่นั่งของสนาม สนามแห่งนี้มีความจุราว 12,000 ที่นั่ง

ต่อมาในปี พ.ศ. 2564 บริษัท ไทยลีก จำกัด ได้ทำการอนุมัติในการเปลื่ยนชื่อสนามจาก สิงห์ สเตเดียม เป็น ลีโอ เชียงราย สเตเดียม ตามชื่อผู้สนับสนุนหลักคือ เบียร์ลีโอ

### ประวัติการใช้งานสนามเหย้า

| ปี | ชื่อสนาม | ที่ตั้ง | ลีก |
| --- | --- | --- | --- |
| 19/4/52-13/6/52 | สนามฟุตบอลมหาวิทยาลัยแม่ฟ้าหลวง | ต.ท่าสุด อ.เมือง จ.เชียงราย | ดิวิชั่น2 โซนภาคเหนือ |
| 11/7/52-10/10/53 | สนามกีฬากลางจังหวัดเชียงราย | ต.รอบเวียง อ.เมือง จ.เชียงราย | ดิวิชั่น2 โซนภาคเหนือ,ดิวิชั่น1 |
| 13/3/54-4/6/54 | สนามฟุตบอลมหาวิทยาลัยแม่ฟ้าหลวง | ต.ท่าสุด อ.เมือง จ.เชียงราย | ไทยลีก |
| 1/8/54-10/9/54 | สนามกีฬาสมโภชเชียงใหม่ 700 ปี | ต.ดอนแก้ว อ.แม่ริม จ.เชียงใหม่ | ไทยลีก |
| 18/9/54-3/6/55 | สนามฟุตบอลมหาวิทยาลัยแม่ฟ้าหลวง | ต.ท่าสุด อ.เมือง จ.เชียงราย | ไทยลีก |
| 7/7/55-ปัจจุบัน | ลีโอ เชียงราย สเตเดียม (ยูไนเต็ด สเตเดียม) | ต.บ้านดู่ อ.เมือง จ.เชียงราย | ไทยลีก |

ผู้เล่น
-------

### ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| เลข | ตำแหน่ง | สัญชาติ | ผู้เล่น |
| --- | --- | --- | --- |
| 1 | GK | ไทย | สรานนท์ อนุอินทร์ |
| 2 | DF | ไทย | บรรพกิจ พรหมณี |
| 3 | DF | ไทย | ธนะศักดิ์ ศรีใส |
| 4 | MF | ไทย | อติคุณ มีท้วม |
| 5 | DF | บราซิล | จีเอกู ลังดิส |
| 6 | MF | ไทย | อภิศร ภูมิชาติ |
| 7 | FW | ไทย | เศรษฐสิทธิ์ สุวรรณเศรษฐ์ |
| 8 | MF | ไทย | ศนุกรานต์ ถิ่นจอม |
| 9 | FW | บราซิล | มีแกล เบียนโกนี |
| 10 | MF | ไทย | ศิวกรณ์ เตียตระกูล *(กัปตันทีม)* |
| 11 | FW | บราซิล | เฟลลีปี เวลูซู |
| 14 | FW | ไทย | ภาสกร ศรีผุดผ่อง |
| 15 | DF | ไทย | สันติภาพ แย้มแสน |
| 17 | MF | ไทย | จอนาตา แวร์ซูรา |
| 18 | MF | ไทย | รณยศ มิ่งมิตรวัน |

 | 

| เลข | ตำแหน่ง  | สัญชาติ | ผู้เล่น |
| --- | --- | --- | --- |
| 19 | FW | ไทย | เนติธร แก้วเจริญ |
| 20 | MF | ไทย | ทักษ์ดนัย ใจหาญ |
| 21 | DF | ไทย | สุรดิษ ปาเต๊ะ |
| 22 | GK | ไทย | อภิรักษ์ วรวงษ์ |
| 23 | DF | ไทย | มาร์โค บัลลินี |
| 24 | MF | เกาหลีใต้ | ยู ยง-ฮยอน |
| 30 | DF | ไทย | สุริยา สิงห์มุ้ย |
| 32 | MF | ไทย | มนตรี พรหมสวัสดิ์ *(ยืมตัวจาก ราชบุรี)* |
| 35 | DF | ไทย | อธิบดี เอติรัตน์ |
| 37 | FW | ไทย | ชินวัตร ประจวบมอญ |
| 39 | GK | ไทย | ฟารุส ปาตี |
| 55 | DF | เซอร์เบีย | เวลโก ฟิลิโปวิช *(ยืมตัวจาก บีจี ปทุม ยูไนเต็ด)* |
| 88 | MF | สิงคโปร์ | ฮาฮิส สจวร์ต |
| 99 | FW | บราซิล | โรดรีกิญญู |

 |

### ผู้เล่นที่ถูกยืมตัว

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| เลข | ตำแหน่ง | สัญชาติ | ผู้เล่น |
| --- | --- | --- | --- |
| 46 | DF | ไทย | ภราดร พัฒนะพล *(ไป ตราด จนจบฤดูกาล)* |

 | 

| เลข | ตำแหน่ง  | สัญชาติ | ผู้เล่น |
| --- | --- | --- | --- |
| 77 | FW | เกาหลีใต้ | อี กี-จุน *(ไป อุทัยธานี จนจบฤดูกาล)* |

 |

เจ้าหน้าที่สโมสร
----------------

| ตำแหน่ง | ชื่อ |
| --- | --- |
| ประธานสโมสร | ไทย มิตติ ติยะไพรัช |
| รองประธานสโมสร |  |
| ผู้อำนวยการสโมสร |  |
| ประธานที่ปรึกษาสโมสร |  |
| ผู้อำนวยการฝ่ายเทคนิค |  |
| ผู้จัดการทีม | บราซิล กาบรีแยล มากัลไยส์ |
| ผู้ช่วยผู้จัดการทีม |  |
| ผู้ช่วยผู้ฝีกสอน |    |
| ผู้ฝีกสอนผู้รักษาประตู | บราซิล มาร์กอส ซีซาร์ |
| โค้ชฟิตเนสสโมสร |  |
| แพทย์ประจำสโมสร |  |
| แพทย์กายภาพสโมสร |  |
| นักกายภาพบำบัดประจำสโมสร |      |
| ล่ามประจำสโมสร |  |
| ทีมสตาฟ์ประจำสโมสร |  |

### รายชื่อหัวหน้าผู้ฝึกสอน

| ชื่อและสัญชาติ | ช่วงเวลา | เกียรติประวัติ |
| --- | --- | --- |
| ไทย สฤษดิ์ วุฒิช่วย | 2552 |  |
| ไทย ธวัชชัย ดำรงอ่องตระกูล | 2552 | ชนะเลิศ ลีกภูมิภาค ดิวิชัน 2 ภาคเหนือ ฤดูกาล 2552รองชนะเลิศ ลีกภูมิภาค ดิวิชัน 2 ฤดูกาล 2552 (เลื่อนชั้น) |
| ไทย อภิสิทธิ์ อิ่มอำไพ | ธันวาคม 2552 – กุมภาพันธ์ 2553 |  |
| ไทย ขจร ปุณณะเวส | กุมภาพันธ์ – พฤษภาคม 2553 |  |
| ไทย รังสิมันต์ สงเคราะห์ธรรม | พฤษภาคม – กรกฎาคม 2553 |  |
| บราซิล สเตฟาโน คูกูรา | กรกฎาคม 2553 – มิถุนายน 2556 | อันดับที่ 3 ไทยลีกดิวิชัน 1 ฤดูกาล 2553 (เลื่อนชั้น) |
| เนเธอร์แลนด์ Henk Wisman | กรกฎาคม – กันยายน 2556 |  |
| ไทย อนุรักษ์ ศรีเกิด | กันยายน – ตุลาคม 2556 |  |
| ไทย ธีระศักดิ์ โพธิ์อ้น | พฤศจิกายน 2556 – พฤศจิกายน 2559 |  |
| บราซิล อาเลชังดรี กามา | ธันวาคม 2559 – ตุลาคม 2561 | ชนะเลิศ ช้าง เอฟเอคัพ 2560ชนะเลิศ ไทยแลนด์แชมเปียนส์คัพ 2561ชนะเลิศ โตโยต้า ลีกคัพ 2561ชนะเลิศ ช้าง เอฟเอคัพ 2561 |
| บราซิล โชเซ่ อัลเวส บอร์จีส | ตุลาคม 2561 – กุมภาพันธ์ 2562 |  |
| บราซิล ไอล์ตง ดูซ ซังตูซ ซิลวา | กุมภาพันธ์ – พฤศจิกายน 2562 | ชนะเลิศ ไทยลีก ฤดูกาล 2562 |
| ญี่ปุ่น มาซามิ ทากิ | ธันวาคม 2562 – ตุลาคม 2563 | ชนะเลิศ ไทยแลนด์แชมเปียนส์คัพ 2563 |
| บราซิล แอแมร์ซง ปึไรรา | ตุลาคม 2563 – ธันวาคม 2565 | ชนะเลิศ ช้าง เอฟเอคัพ 2563–64 |
| บราซิล กาบรีแยล มากัลไยส์ | ธันวาคม 2565 – |  |

สถิติของสโมสร
-------------

### ผลงานตามฤดูกาลแข่งขัน

| ฤดูกาล | ลีก | เอฟเอคัพ | ลีกคัพ | ถ้วยพระราชทาน ก./ไทยแลนด์แชมเปียนส์คัพ | เอเอฟซีแชมเปียนส์ลีก | ผู้ทำประตูสูงสุด |
| --- | --- | --- | --- | --- | --- | --- |
| ระดับ | แข่ง | ชนะ | เสมอ | แพ้ | ได้ | เสีย | คะแนน | อันดับ | ชื่อ | จำนวนประตู |
| 2552 | ดิวิชัน 2 ภาคเหนือ | 20 | 17 | 3 | 0 | 62 | 16 | 54 | อันดับที่ 1 |  – |  – |  – |  – | วัชรากร ไกลถิ่น | 19 |
| ดิวิชัน 2 | 8 | 3 | 3 | 2 | 12 | 11 | 12 | อันดับที่ 2 |  – |  – |  – |  – |  |  |
| 2553 | ดิวิชัน 1 | 30 | 15 | 8 | 7 | 44 | 32 | 53 | อันดับที่ 3 | รอบที่สาม | รอบที่สอง |  – |  – | วสันต์ นาทะสัน | 13 |
| 2554 | ไทยพรีเมียร์ลีก | 34 | 11 | 11 | 12 | 47 | 52 | 44 | อันดับที่ 10 | รอบที่สี่ | รอบก่อนรองชนะเลิศ |  – |  – | วสันต์ นาทะสัน | 18 |
| 2555 | ไทยพรีเมียร์ลีก | 34 | 11 | 11 | 12 | 40 | 47 | 44 | อันดับที่ 9 | รอบรองชนะเลิศ | รอบที่สาม |  – |  – | นันทวัฒน์ แทนโสภา | 8 |
| 2556 | ไทยพรีเมียร์ลีก | 32 | 8 | 10 | 14 | 32 | 45 | 34 | อันดับที่ 11 | รอบก่อนรองชนะเลิศ | รอบที่สาม |  – |  – | เลอันโคร อัสซัมเซา | 9 |
| 2557 | ไทยพรีเมียร์ลีก | 38 | 13 | 16 | 9 | 55 | 47 | 55 | อันดับที่ 7 | รอบรองชนะเลิศ | รอบที่สี่ |  – |  – | เรนาน มาเกรวช | 17 |
| 2558 | ไทยพรีเมียร์ลีก | 34 | 12 | 8 | 14 | 42 | 57 | 44 | อันดับที่ 9 | รอบก่อนรองชนะเลิศ | รอบแรก |  – |  – | เรนาน มาเกรวช | 10 |
| 2559 | ไทยลีก | 31 | 13 | 6 | 12 | 42 | 43 | 45 | อันดับที่ 8 | รอบที่สี่ | รอบที่สอง |  – |  – | เวลลิงตัน บรูโน่ | 10 |
| 2560 | ไทยลีก | 34 | 18 | 6 | 10 | 67 | 42 | 60 | อันดับที่ 4 | ชนะเลิศ | รองชนะเลิศ |  – |  – | ฟีลิปเป้ อาเซเวโด | 18 |
| 2561 | ไทยลีก | 34 | 15 | 10 | 9 | 52 | 36 | 55 | อันดับที่ 5 | ชนะเลิศ | ชนะเลิศ | ชนะเลิศ | รอบเพลย์ออฟ | โรซิมาร์ อามันซีโอ | 9 |
| 2562 | ไทยลีก | 30 | 16 | 10 | 4 | 53 | 28 | 58 | อันดับที่ 1 | รอบก่อนรองชนะเลิศ | รอบรองชนะเลิศ | รองชนะเลิศ | รอบเพลย์ออฟ | โรซิมาร์ อามันซีโอ | 13 |
| 2563–64 | ไทยลีก | 30 | 16 | 6 | 8 | 48 | 32 | 54 | อันดับที่ 4 | ชนะเลิศ | *ยกเลิกการแข่งขัน* | ชนะเลิศ | รอบแบ่งกลุ่ม | โรซิมาร์ อามันซีโอ | 16 |
| 2564–65 | ไทยลีก | 30 | 13 | 8 | 9 | 33 | 35 | 47 | อันดับที่ 5 | รอบ 16 ทีมสุดท้าย | รอบรองชนะเลิศ | รองชนะเลิศ | รอบแบ่งกลุ่ม | เฟลิเป้ ดา ซิลวา,อัครวินทร์ สวัสดี | 5 |
| 2565–66 | ไทยลีก | 30 | 12 | 8 | 10 | 44 | 42 | 44 | อันดับที่ 5 | รอบก่อนรองชนะเลิศ | รอบ 32 ทีมสุดท้าย |  – | รอบแบ่งกลุ่ม | วิกตูร์ การ์ดูซู | 11 |
| 2566–67 | ไทยลีก |  |  |  |  |  |  |  |  | รอบ 32 ทีมสุดท้าย |  |  – |  – |  |  |
|

|  |  |  |  |  |
| --- | --- | --- | --- | --- |
| ชนะเลิศ | รองชนะเลิศ | อันดับที่สาม | เลื่อนชั้น | ตกชั้น |

### ผลงานระดับทวีป

| ฤดูกาล | การแข่งขัน | รอบ | คู่แข่ง | เหย้า | เยือน | รวม |
| --- | --- | --- | --- | --- | --- | --- |
| 2018 | เอเอฟซีแชมเปียนส์ลีก | รอบคัดเลือกรอบ 2 | อินโดนีเซีย บาหลี ยูไนเต็ด | **2–1 (ต่อเวลา)** |
| รอบเพลย์ออฟ | จีน เซี่ยงไฮ้พอร์ต | **0–1** |
| 2019 | เอเอฟซีแชมเปียนส์ลีก | รอบคัดเลือกรอบ 2 | ประเทศพม่า ย่างกุ้งยูไนเต็ด | **3–1** |
| รอบเพลย์ออฟ | ญี่ปุ่น ซานเฟรชเช ฮิโรชิมะ | **0–0 (ต่อเวลา)  (3–4 p)** |
| 2020 | เอเอฟซีแชมเปียนส์ลีก | กลุ่ม อี | ออสเตรเลีย เมลเบิร์นวิกตอรี | 2–2 | 0–1 | **อันดับที่ 4** |
| จีน เป่ย์จิงกั๋วอัน | 0–1 | 1–1 |
| เกาหลีใต้ โซล | 2–1 | 0–5 |
| 2021 | เอเอฟซีแชมเปียนส์ลีก | กลุ่ม เอช | เกาหลีใต้ ช็อนบุกฮย็อนแดมอเตอส์ | 1–3 | 1–2 | **อันดับที่ 3** |
| สิงคโปร์ ทัมปิเนสโรเวอร์ | 1–0 | 3-0 |
| ญี่ปุ่น กัมบะ โอซากะ | 1–1 | 1–1 |
| 2022 | เอเอฟซีแชมเปียนส์ลีก | กลุ่ม เจ | ฮ่องกง คิตฉี | 2–3 | 0–1 | **อันดับที่ 3** |
| จีน เซี่ยงไฮ้พอร์ต | ถอนตัว |
| ญี่ปุ่น วิสเซล โคเบะ | 0–0 | 0–6 |
|

เกียรติประวัติ
--------------

### ฟุตบอลลีก

* ไทยลีก
	+ **ชนะเลิศ (1):** 2562
* ไทยลีก ดิวิชัน 1
	+ อันดับที่สาม (1): 2553
* ลีกภูมิภาค ดิวิชัน 2 (รอบเพลย์ออฟ)
	+ รองชนะเลิศ (1): 2552
* ลีกภูมิภาค ดิวิชัน 2 (รอบคัดเลือก โซนภาคเหนือ)
	+ **ชนะเลิศ (1):** 2552

### ฟุตบอลถ้วย

* ไทยเอฟเอคัพ
	+ **ชนะเลิศ (1):** 2560, 2561, 2563–64
* ไทยลีกคัพ
	+ **ชนะเลิศ (1):** 2561
	+ รองชนะเลิศ (2): 2560
* ไทยแลนด์แชมเปียนส์คัพ
	+ **ชนะเลิศ (1):** 2561, 2563
	+ รองชนะเลิศ (2): 2562, 2564

สโมสรพันธมิตร
-------------

### พันธมิตรต่างประเทศ

* เกาหลีใต้ เชจูยูไนเต็ด

### พันธมิตรในประเทศ

* เชียงราย ซิตี้
* เชียงใหม่ เอฟซี

อ้างอิง
-------

1. ↑  "Report from goal.com". Chiangrai United vs Bangkok United. Retrieved 25 November 2017.
2. ↑  "Match Play Chiangrai United Players". thaileague.co.th. คลังข้อมูลเก่าเก็บจากแหล่งเดิมเมื่อ 2021-09-10. สืบค้นเมื่อ 26 October 2019.
3. ↑  ไฟเขียว ‘ลีโอ เชียงราย’ลุยบอลไทยลีก1
4. ↑  ถือฤกษ์ดี11.11 !เชียงราย กลับมาใช้ชื่อเดิมลุยไทยลีก
5. ↑  ไฟเขียว ‘ลีโอ เชียงราย’ลุยบอลไทยลีก1
6. ↑  King, Ian; Schöggl, Hans & Stokkermans, Karel (20 March 2014). "Thailand – List of Champions". RSSSF. สืบค้นเมื่อ 29 October 2014. Select link to season required from chronological list.
7. ↑  กว่างโซ้งจับมือเจจูร่วมมือระยะยาว

แหล่งข้อมูลอื่น
---------------

* เฟซบุ๊คของสโมสร
* อินสตาแกรมของสโมสร
* ทวิตเตอร์ของสโมสร
* ยูทูบของสโมสร (เชียงราย ยูไนเต็ด ทีวี)

| * ด
* ค
* ก
สโมสรฟุตบอลลีโอ เชียงราย ยูไนเต็ด |
| --- |
| 
* เอเชีย
* ฤดูกาลปัจจุบัน

 |
| สนามเหย้า | 
* สนามฟุตบอลมหาวิทยาลัยแม่ฟ้าหลวง (2552–2555)
* ลีโอ เชียงราย สเตเดียม (2555–ปัจจุบัน)

 |
| ฤดูกาล | 
* 2559
* 2560
* 2561
* 2562
* 2563–64
* 2564–65
* 2565–66
* 2566–67

 |
| บุคลากร | 
* มิตติ ติยะไพรัช
* ปวิศรัฐฐ์ ติยะไพรัช

 |
| บทความที่เกี่ยวข้อง | 
* เบียร์สิงห์
* ด้วงกว่างชน

 |

| ลิงก์ไปยังบทความที่เกี่ยวข้อง |
| --- |
| 

| * ด
* ค
* ก
ผู้เล่นชุดปัจจุบันของสโมสรฟุตบอลเชียงราย ยูไนเต็ด  |
| --- |
| 
* 1 สรานนท์
* 2 บรรพกิจ
* 3 ธนะศักดิ์
* 4 อติคุณ
* 5 แลนดิส
* 6 อภิศร
* 7 เศรษฐสิทธิ์
* 8 ศนุกรานต์
* 9 เบียงโคนี
* 10 ศิวกรณ์
* 11 เวลูซู
* 14 ภาสกร
* 15 สันติภาพ
* 17 จอนาตา
* 18 รณยศ
* 20 ทักษ์ดนัย
* 22 อภิรักษ์
* 23 มาร์โค
* 24 ยู ยง-ฮยอน
* 30 สุริยา
* 35 อธิบดี
* 99 โรดริกวินโญ่
* หัวหน้าผู้ฝึกสอน: มากัลไยส์

 |

| * ด
* ค
* ก
สโมสรฟุตบอลเชียงราย ยูไนเต็ด – ผู้จัดการทีม |
| --- |
| 
* สฤษดิ์ (2552)
* ธวัชชัย (2552)
* อภิสิทธิ์ (2552–53)
* ขจร (2553)
* รังสิมันต์ (2553)
* คูกูรา (2553–56)
* วิสมัน (2556)
* อนุรักษ์ (2556)
* ธีระศักดิ์ (2556–59)
* กามา (2559–61)
* บอร์จีส (2561–62)
* ไอล์ตง (2562)
* ทากิ (2563)
* แอแมร์ซง (2563–65)
* มากัลไยส์ (2565–)

 |

| * ด
* ค
* ก
นัดการแข่งขันของสโมสรฟุตบอลเชียงราย ยูไนเต็ด |
| --- |
| ไทยเอฟเอคัพ รอบชิงชนะเลิศ | 
* 2560
* 2561
* 2564

 |
| ไทยลีกคัพ รอบชิงชนะเลิศ | 
* 2560
* 2561

 |
| ไทยแลนด์แชมเปียนส์คัพ | 
* 2561
* 2562
* 2563
* 2564

 |

| * ด
* ค
* ก
ไทยลีก |
| --- |
| บริษัท ไทยลีก จำกัด |
| สโมสร(ฤดูกาล 2566–67) | 
* การท่าเรือ
* ขอนแก่น ยูไนเต็ด
* ชลบุรี
* ตราด
* ทรูแบงค็อก ยูไนเต็ด
* นครปฐม ยูไนเต็ด
* บีจี ปทุม ยูไนเต็ด
* บุรีรัมย์ ยูไนเต็ด
* โปลิศ เทโร
* พีที ประจวบ
* เมืองทอง ยูไนเต็ด
* ราชบุรี
* ลำพูน วอร์ริเออร์
* สิงห์ เชียงราย ยูไนเต็ด
* สุโขทัย
* อุทัยธานี

 |
| สโมสรที่เคยอยู่ในไทยลีก | 
* กรุงเทพคริสเตียน
* ขอนแก่น
* ชัยนาท ฮอร์นบิล
* เชียงใหม่
* เชียงใหม่ ยูไนเต็ด
* ~~ซุปเปอร์ พาวเวอร์ สมุทรปราการ~~
* ~~ไดสตาร์ กรุงเทพฯ~~
* ~~ทีทีเอ็ม~~
* ~~ทีโอที~~
* ~~ไทยฮอนด้า~~
* ~~ธนาคารกสิกรไทย~~
* ~~ธนาคารกรุงเทพ~~
* ~~ธนาคารกรุงไทย~~
* ธำรงไทยสโมสร
* นครราชสีมา มาสด้า
* ~~บีบีซียู~~
* ~~เพื่อนตำรวจ~~
* ~~พัทยา ยูไนเต็ด~~
* ~~พีทีที ระยอง~~
* ระยอง
* ราชประชา
* ราชนาวี
* ~~ราชวิถี~~
* ลำปาง
* ~~ศรีราชา~~
* ~~ศรีสะเกษ~~
* ศุลกากร
* ~~สงขลา ยูไนเต็ด~~
* สมุทรปราการ ซิตี้
* สมุทรสงคราม
* ~~สระบุรี~~
* สุพรรณบุรี
* หนองบัว พิชญ
* ~~อาร์มี่ ยูไนเต็ด~~
* ~~อาร์แบค~~
* ~~อุบล ยูไนเต็ด~~
* ~~แอร์ฟอร์ซ ยูไนเต็ด~~

 |
| ฤดูกาล | 
* 2539/40
* 2540
* 2541
* 2542
* 2543
* 2544/45
* 2545/46
* 2546/47
* 2547/48
* 2549
* 2550
* 2551
* 2552
* 2553
* 2554
* 2555
* 2556
* 2557
* 2558
* 2559
* 2560
* 2561
* 2562
* 2563–64
* 2564–65
* 2565–66
* 2566–67

 |
| 
* ทำเนียบทีมชนะเลิศ
* ผู้ฝึกสอนในฤดูกาลปัจจุบัน
* รายชื่อผู้ฝึกสอน
* รายชื่อผู้เล่นต่างชาติ
* ผู้ออกอากาศ
* ~~ยุบทีม~~

 |

| * ด
* ค
* ก
แชมเปียนไทยลีก |
| --- |
| แชมป์ 8 สมัย |  บุรีรัมย์ ยูไนเต็ด (2554, 2556, 2557, 2558, 2560, 2561, 2564–65, 2565–66) |  |
| แชมป์ 4 สมัย |  เมืองทอง ยูไนเต็ด (2552, 2553, 2555, 2559) |
| แชมป์ 2 สมัย |  ทหารอากาศ (2540, 2542) •  บีอีซี เทโรศาสน (2543, 2544/45) •  ธนาคารกรุงไทย (2545/46, 2546/47) |
| แชมป์สมัยเดียว |  ธนาคารกรุงเทพ (2539/40) •  สินธนา (2541) • ยาสูบ (2547/48) •  มหาวิทยาลัยกรุงเทพ (2549) •  ชลบุรี (2550) •  การไฟฟ้าส่วนภูมิภาค (2551) • 
 เชียงราย ยูไนเต็ด (2562) •  บีจี ปทุม ยูไนเต็ด (2563–64) |

| * ด
* ค
* ก
จังหวัดเชียงราย |
| --- |
| อำเภอ | 
* เมืองเชียงราย
* ขุนตาล
* เชียงของ
* เชียงแสน
* ดอยหลวง
* เทิง
* ป่าแดด
* พญาเม็งราย
* พาน
* แม่จัน
* แม่ฟ้าหลวง
* แม่ลาว
* แม่สรวย
* แม่สาย
* เวียงแก่น
* เวียงชัย
* เวียงเชียงรุ้ง
* เวียงป่าเป้า

 | ตราสัญลักษณ์จังหวัดเชียงราย |
| ประวัติศาสตร์ | 
* หิรัญนครเงินยางเชียงลาว
* โยนกนครไชยบุรีราชธานีศรีช้างแส่น
* อาณาจักรล้านนา
* ล้านนาไท 57 เมือง
* พญามังราย
* รายชื่อโบราณสถาน

 |
| ภูมิศาสตร์ | 
* สามเหลี่ยมทองคำ
* แม่น้ำ
	+ กก
	+ โขง
	+ คำ
	+ จัน
	+ รวก
	+ ลาว
	+ สาย
	+ อิง
* อุทยานแห่งชาติ
	+ ขุนแจ
	+ ดอยหลวง
	+ ลำน้ำกก
	+ ถ้ำหลวง-ขุนน้ำนางนอน
	+ ภูชี้ฟ้า
* เขตห้ามล่าสัตว์ป่าหนองบงคาย

 |
| เศรษฐกิจ | 

|  |  |
| --- | --- |
| คมนาคม | 
* ทางหลวง
	+ 1 (พหลโยธิน)
	+ 107 (เชียงใหม่–แม่จัน)
	+ 109 (แม่สรวย–ฝาง)
	+ 118 (เชียงใหม่–สันป่าสัก)
	+ 120 (พะเยา–แม่ขะจาน)
	+ 123 (เลี่ยงเมืองแม่สาย)
	+ 131 (เลี่ยงเมืองเชียงรายด้านตะวันตก)
* สะพานมิตรภาพไทย–ลาว 4 (เชียงของ–ห้วยทราย)
* ท่าเรือ
	+ เชียงของ
	+ เชียงแสน
* ท่าอากาศยานแม่ฟ้าหลวง เชียงราย
* สถานีขนส่งผู้โดยสารจังหวัดเชียงราย
* *ทางรถไฟสายเด่นชัย–เชียงราย–เชียงของ* (โครงการ)

 |
| การท่องเที่ยว | 
* รายชื่อสถานที่ท่องเที่ยว

 |
| ธุรกิจ | 
* รายชื่อห้างสรรพสินค้า

 |

 |
| สังคม | 

|  |  |
| --- | --- |
| การศึกษา | 
* รายชื่อโรงเรียน
* สถาบันอุดมศึกษา
	+ มหาวิทยาลัยแม่ฟ้าหลวง
	+ มหาวิทยาลัยราชภัฏเชียงราย
	+ มหาวิทยาลัยเทคโนโลยีราชมงคลล้านนา เชียงราย
	+ วิทยาลัยเชียงราย

 |
| วัฒนธรรม | 
* กาซะลองคำ (พันธุ์ไม้ประจำจังหวัด)
* ประเพณีแห่พระแวดเวียง
* พระตำหนักดอยตุง
* รายชื่อวัด
* พระธาตุ
	+ ดอยจอมทอง
	+ ดอยตุง
	+ จอมกิตติ
	+ จอมจ้อ
	+ จอมจันทร์
	+ จอมแจ้ง
	+ จอมคีรี
	+ จอมแว่
	+ จอมสัก
	+ จอมหมอกแก้ว
* พิพิธภัณฑสถานแห่งชาติ เชียงแสน
* เขตมิสซังเชียงราย

 |
| กีฬา | 
* สนามกีฬา
	+ กลางจังหวัดเชียงราย
	+ ลีโอ เชียงราย สเตเดียม
* สโมสรฟุตบอล
	+ เชียงราย ยูไนเต็ด
	+ สิงห์ เชียงราย ซิตี้
	+ เชียงราย ล้านนา
* สโมสรวอลเลย์บอลคอสโม เชียงราย
	+ ทีมชาย
	+ ทีมหญิง
* กีฬาแห่งชาติ
	+ ครั้งที่ 18
	+ ครั้งที่ 46

 |
| การเมือง | 
* สมาชิกวุฒิสภา
* สมาชิกสภาผู้แทนราษฎร
* โครงการจัดตั้งจังหวัดเชียงของ
* โครงการจัดตั้งจังหวัดเทิงนคร

 |
| เหตุการณ์ | 
* ปฏิบัติการค้นหาและกู้ภัยถ้ำหลวง

 |

 |
| หมวดหมู่ หมวดหมู่ |

 |